اللاعبين ديال المنتخب الوطني ضمنوا فليسات صحاح بعد التأهل لربع نهاية الكان. 30 مليون لكل لاعب ولات في الجيب دابا, يعني الجامعة غادية تفرق 690 مليون على 23 لاعب اللي فلائحة المنتخب واخا نتقصاو من ربع النهاية أما لا دزنا لنصف النهاية غادية تكون هضرة أخرى حيث كل لاعب غاياخد 50 مليون. وايلا تأهل المنتخب للنهاية وخدا اللقب كل لاعب غاياخذ قيمة 4 ديال البرطمات ديال السكن الاقتصادي أي 100 مليون ولا خسروا كاع وجاو في الصف الثاني كل لاعب غايجيه فجطو 70 مليون. الجامعة حتى هي ضمنات واحد 800 مليون من عند الكاف غاتدوز لحسابها كمكافأة بعد تأهل الأسود لربع نهاية كأس إفريقيا بالغابون 
اللاعبين ديال المنتخب ضمنو حصيصة .. 690 مليون بعد التأهل